b"\n_START_ARTICLE_\nSt Mary's Stadium\n_START_SECTION_\nZgodovina\n_START_PARAGRAPH_\nPo dolgoletnih neuspe\xc5\xa1nih poskusih, da bi v okolici Southamptona zgradili nov stadion s 25.000 sedi\xc5\xa1\xc4\x8di, je mestni svet ponudil klubu zemlji\xc5\xa1\xc4\x8de v centru mesta, le dobre tri kilometre od starega stadiona The Dell._NEWLINE_Gradnja se je za\xc4\x8dela decembra 1999, stadion pa je bil dokon\xc4\x8dan konec julija 2001. Skupni stro\xc5\xa1ki izgradnje, z ureditvijo okolice so na koncu zna\xc5\xa1ali 32 milijonov funtov._NEWLINE_Svetniki, kot imenujejo klub Southampton F.C., so se v nove prostore preselili 1. avgusta 2001 s prej\xc5\xa1njega stadiona The Dell, ki je v zadnjih letih lahko sprejel le nekaj ve\xc4\x8d kot 15.000 gledalcev - manj kot \xc4\x8detrtino novega stadiona. Istega dne je bila na stadionu odigrana prva tekma med doma\xc4\x8dini in \xc5\xa1panskim klubom RCD Espanyol, ki so ga dobili gostje s 4:3._NEWLINE_Prvi hat trick je bil dose\xc5\xbeen 1. maja 2002 na tekmi med Aldershot Townom in Havant & Waterloovilleom, dosegel pa ga je napadalec Aldershota Stafford Browne.\n_START_SECTION_\nIme\n_START_PARAGRAPH_\nOb otvoritvi je stadion nosil ime 'The Friends Provident St Mary's Stadium'. Sprva je klub stadion poimenovati po sponzorjih, vendar je moralo vodstvo popustiti pod pritiskom navija\xc4\x8dev, ki so \xc5\xbeeleli nekomercialno ime. To je botrovalo k odlo\xc4\x8ditvi, da se stadion danes imenuje preprosto 'St Mary's'. Zaradi mo\xc4\x8di, ki jo imajo navija\xc4\x8di nad klubom, so si navija\xc4\x8di Southamptona pridobili velik ugled med ostalimi angle\xc5\xa1kimi navija\xc5\xa1kimi skupinami.\n_START_SECTION_\nKapaciteta\n_START_PARAGRAPH_\nStadion ima na voljo 32.689 sedi\xc5\xa1\xc4\x8d, v kar so vklju\xc4\x8deni tudi sede\xc5\xbei v lo\xc5\xbeah in reporterskih kabinah. Polna kapaciteta verjetno ne bo nikolidose\xc5\xbeena zaradi pregrad, ki potekajo po tribuni Northam Stand in lo\xc4\x8dujejo doma\xc4\x8de in gostujo\xc4\x8de navija\xc4\x8de._NEWLINE_Najve\xc4\x8d gledalcev doslej si je ogledalo tekmo med doma\xc4\x8dim Southamptonom in nogometnim klubom Arsenal F.C. 29. decembra 2003, ko je tekmo gledalo 32.151 gledalcev._NEWLINE_Najni\xc5\xbeji obisk je bil na tekmi med Southamptonom in klubom Leicester City, v torek 11. marca 2008, ko si je tekmo ogledalo le 17.741 gledalcev\n_START_SECTION_\nKip Teda Batesa\n_START_PARAGRAPH_\n17. marca 2007 so pred stadionom postavili 102.000 funtov vreden kip Iana Brennana v spomin biv\xc5\xa1emu nogometa\xc5\xa1u in predsedniku kluba Tedu Batesu. Kip je do\xc5\xbeivel veliko kritik s strani navija\xc4\x8dev, ker je bil neproporcionalen in ni bil preve\xc4\x8d podoben Batesu._NEWLINE_Tedanji predsednik kluba, Leon Crouch, je kasneje izjavil, da se bo potrudil z zbiranjem denarja za zamenjavo ali popravilo kipa, pri \xc4\x8demer naj bi mu pomagal sklad Teda Batesa, ki je bil odgovoren za prvotni kip._NEWLINE_Kip so po enem tednu odstranili, novega pa so slovesno odkrili 22. marca 2008.\n_START_SECTION_\nPomembne tekme\n_START_PARAGRAPH_\nNa St Mary's Stadium se je oktobra 2002 odvijala tekma med Anglijo in Makedonijo, ki se je kon\xc4\x8dala z izidom 2:2 ter mednarodna tekma med Japonsko in Nigerijo._NEWLINE_Septembra 2003 je bila na St Mary's tudi tekma UEFA pokala med Southampton F.C. in romunskim klubom Steaua Bukare\xc5\xa1ta, ki se je kon\xc4\x8dala z izidom 1:1.\n_START_SECTION_\nDruga uporaba\n_START_PARAGRAPH_\nKot je danes \xc5\xbee v navadi, se stadion lahko uporablja tudi v druge namene. Tako so v prostorih stadiona konferen\xc4\x8dne dvorane s pripadajo\xc4\x8dimi apartmaji, ki so na voljo ve\xc4\x8dino dni v tednu._NEWLINE_Na Northam Standu ima prostore tudi aktivisti\xc4\x8dna prostovoljna organizacija the Saints Study Support Centre, ki je nekak\xc5\xa1en klub, ki zdru\xc5\xbeuje otroke v izven\xc5\xa1olskih dejavnostih. Tam so tudi prostori za govorno usposabljane mladine._NEWLINE_Na stadionu so bili v preteklosti \xc5\xbee ve\xc4\x8dkrat tudi razli\xc4\x8dni kulturni dogodki. Tako so se na njem v preteklosti \xc5\xbee odvijali razli\xc4\x8dni koncerti. Leta 2005 je tam nastopil Elton John, leta 2006 rock zasedba Bon Jovi, ter leta 2007 Craig David. V prostorih stadiona je bila tudi britanska premiera filma Casino Royale.\n_START_SECTION_\n\xc5\xa0iritev\n_START_PARAGRAPH_\nVse tribune so zgrajene tako, da jih je mogo\xc4\x8de v vsakem trenutku raz\xc5\xa1iriti. Tako bi eventuelno stadion lahko dobil kapaciteto 50.000 sedi\xc5\xa1\xc4\x8d. kar pa bi stalo toliko, kot izgradnja novega stadiona.\n_START_SECTION_\nLega\n_START_PARAGRAPH_\nKljub imenu se stadion nahaja v delu mesta, imenovanem Chapel in ne v delu imenovanem St Mary's. Naslov stadiona je:_NEWLINE_Southampton Football Club_NEWLINE_ St. Mary's Stadium_NEWLINE_ Britannia Road_NEWLINE_ Southampton_NEWLINE_ SO14 5FP\n_START_SECTION_\nPodatki\n_START_PARAGRAPH_\nPovpre\xc4\x8dna obiskanost po sezonah:_NEWLINE__NEWLINE_2006-07: 23.556 (The Championship)_NEWLINE__NEWLINE_2005-06: 23.614 (The Championship)_NEWLINE__NEWLINE_2004-05: 30.610 (The FA Premier League)_NEWLINE__NEWLINE_2003-04: 31.699 (The FA Premier League)_NEWLINE__NEWLINE_2002-03: 30.680 (The FA Premier League)_NEWLINE__NEWLINE_2001-02: 30.633 (The FA Premier League)_NEWLINE_Najvi\xc5\xa1ji obisk:_NEWLINE__NEWLINE_32.151 proti klubu Arsenal, 29. december 2003_NEWLINE_Najvi\xc5\xa1je zmage doma\xc4\x8dih na stadionu St Mary's_NEWLINE__NEWLINE_6-1 proti klubu Tranmere Rovers, liga\xc5\xa1ki pokal 2. oktober 2002_NEWLINE__NEWLINE_4-0 proti klubu Hull City, Championship 8. december 2007_NEWLINE_Najve\xc4\x8dji porazi doma\xc4\x8dega kluba na stadionu St Mary's_NEWLINE__NEWLINE_0-4 proti klubu Manchester United, FA pokal 12. marec 2005_NEWLINE__NEWLINE_0-5 proti klubu Hull City, Championship, marec 2008_NEWLINE_Najve\xc4\x8d golov na tekmi na stadionu St Mary's_NEWLINE__NEWLINE_6-1 proti klubu Tranmere Rovers, League Cup 2. oktober 2002_NEWLINE__NEWLINE_4-3 proti klubu Norwich City, Premier League 30. april 2005_NEWLINE__NEWLINE_3-4 proti klubu Leeds United, Championship 19. november 2005_NEWLINE__NEWLINE_5-2 proti klubu Yeovil Town, League Cup 23. avgust 2006_NEWLINE__NEWLINE_4-3 proti klubu Birmingham City, Championship 29. november 2006_NEWLINE__NEWLINE_5-2 proti klubu Barnsley, Championship 17. februar 2007_NEWLINE__NEWLINE_2-5 proti klubu Lazio, prijateljska tekma, 28. julij 2007"